stanford-oval/wikipedia huggingface dataset:
Tampereen yliopiston tekniikan ja luonnontieteiden tiedekunta
Koulutus

Tiedekunta kouluttaa diplomi-insinöörejä ja tekniikan tohtoreita kone-, automaatio- ja materiaalitekniikassa sekä esimerkiksi fysiikassa, kemiassa, soveltavassa matematiikassa ja ympäristö-, energia- ja biotekniikassa. Matemaattisten aineiden DI-opettajankoulutus yhdistää diplomi-insinöörin ja aineenopettajan tutkinnot. Tiedekunnassa on viisi kansainvälistä maisteriohjelmaa sekä Suomen ensimmäinen, vuonna 2016 aloittanut, kansainvälinen kandidaattiohjelma tekniikan alalla (B.Sc. in Science and Engineering). Tiedekunta tarjoaa tekniikan kansallisen verkkoyliopiston FITechin (Finnish Institute of Technology) kautta maksuttomia opintojaksoja ja -kokonaisuuksia esimerkiksi aikuisopiskelijoille.
Koulutus > Tiedekunnan tutkinto- ja maisteriohjelmat:

Automaatiotekniikka, TkK - tekniset tieteet (TT) + DI
Konetekniikka, TkK-TT + DI
Materiaalitekniikka, TkK-TT + DI
Teknis-luonnontieteellinen, TkK - tekniikka ja luonnontieteet (TL) + DI
Ympäristö-, energia- ja biotekniikka, TkT-TL + DI
Matemaattisten aineiden DI-opettajankoulutus, TkK-TL + DI
Science and Engineering, B.Sc. + M.Sc.  (englanninkielinen)
Automation Engineering, Factory Automation and Robotics, M.Sc. (englanninkielinen)
Environmental Engineering, M.Sc. (englanninkielinen)
Engineering Material Science, M.Sc. (englanninkielinen)
Photonics Technologies & Erasmus Mundus Europhotonics, M.Sc. (englanninkielinen)
Koulutus > Tiedekunnan tohtoriohjelmat:

Tekniikan ja luonnontieteiden tohtoriohjelma
Teknisten tieteiden tohtoriohjelma
Tiedekunnan opiskelijajärjestöt

Automaatiotekniikan kilta (Autek)
Koneenrakentajakilta (KoRK)
Materiaali-insinöörikilta (MIK)
Tampere Science and Engineering students’ association ry (TaSciEN)
Teknis-luonnontieteellinen kilta (Hiukkanen)
Ympäristöteekkarikilta (YKI)
Toimipisteet

Tiedekunnan toimipisteet sijaitsevat Tampereella Hervannan kampuksella  Konetalossa, Festiassa ja Sähkötalossa. Tiedekunnalla on toimintaa myös TAU:n yksikössä Seinäjoen yliopistokeskuksessa.
Dekaani

Tekniikan ja luonnontieteiden tiedekuntaa johtaa dekaani Martti Kauranen vuodesta 2019 lähtien. Hän on taustaltaan fysiikan professori, jonka erikoisalaa ovat optinen fysiikka, erityisesti epälineaarinen optiikka. Hän on mm. kehittänyt polarisaatioon perustuvia mittausmenetelmiä nanorakenteisten materiaalien karakterisointiin.
Harmaatavi

| Harmaatavi |
| --- | --- |
 Harmaatavin alalaji A. f. oxyptera
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Sorsat Anas
Laji::  flavirostris
Kaksiosainen nimi
 Anas flavirostris  Vieillot, 1816 
Alalajit
 A. f. flavirostris (Vieillot, 1816)  A. f. oxyptera (Meyen, 1834) 
Katso myös
   Harmaatavi Wikispeciesissä   Harmaatavi Commonsissa 
Infobox OKNimi-testi OKIUCN-testi OK: 
Anas flavirostris oxyptera -alalajin munia
Harmaatavi (Anas flavirostris) on eteläamerikkalainen sorsalaji. Se kuuluu muiden tavien tavoin lajirikkaaseen sorsien sukuun. Harmaatavia esiintyy Argentiinassa, Falklandinsaarilla, Chilessä, Perussa, Boliviassa, Uruguayssa ja Brasiliassa. Se on vakiintunut myös Etelä-Georgiassa, jossa se havaittiin ensi kertaa lisääntymässä vuonna 1971. Linnun elinympäristönä ovat makeanveden kosteikot, joista se suosii jokien kosteikkoja. Ottaen huomioon harmaatavin levinneisyyden laajuuden ja paikallisen runsauden, IUCN ei luokittele sitä uhanalaiseksi.
Luokittelu

Mitokondrionaalinen DNA-ketju on hyvin samankaltainen kuin aivan erinäköisellä amerikantavilla. Puna- ja viherpäisten tavien hämäävää sukulaisuutta lukuun ottamatta harmaatavi muistuttaa täydellisesti Intian valtameren taveja. Harmaatavin yksivärinen alapuoli ja nokan keltaiset sivut ovat kuitenkin ainutlaatuisia, kuten on odotettavissa lajilta, jonka sukulaisia tavataan lähinnä pohjoisella pallonpuoliskolla lukuun ottamatta madagaskarintavia ja australiansuomutavia.
Harmaatavi on myös parittelukäytökseltään ainutlaatuinen muihin sukunsa lajeihin nähden. Munien laskemisen jälkeen koiraat kurottavat korkealle ja uivat ympäriinsä naaraiden vieressä.
Harmaatavilla on kaksi alalajia:
Anas flavirostris oxyptera, jota tavataan Keski-Perun ylängöiltä Chilen pohjoisosaan ja Argentiinaan.
Anas flavirostris flavirostris, jota tavataan Etelä-Amerikan eteläosista eteläiseen Brasiliaan ja pohjoiseen Argentiinaan asti sekä Falklandinsaarilla.
Harmaatavia ja pohjoisandientavia pidettiin aikaisemmin samana lajina, mutta nykyisin yhä useammat taksonomistit pitävät niitä eri lajeina.
Ravinto

Harmaatavin ravintoa ovat pienet vedessä elävät selkärangattomat kuten hyönteiset ja äyriäiset sekä siemenet ja vesikasvien osat. Lintu joko suodattaa mudasta ravintoa vesirajassa liikkuessaan tai kerää ravintoa kastamalla päätään veteen tai uimalla ylösalaisin matalassa vedessä.
Käännös suomeksi
Thomas Calabro

Thomas Calabro
Thomas Calabro (s. 3. helmikuuta 1959, Brooklyn, New York) on yhdysvaltalainen näyttelijä, joka tunnetaan parhaiten roolistaan Melrose Placen Michael Mancinina. Hän oli ainut näyttelijä joka oli sarjassa koko sen olemassaoloajan vuosina 1992–1999.
Calabro oli naimisissa Elizabeth Pryorin kanssa vuodesta 1993 aina vuoteen 2005 asti, jolloin pariskunta erosi. Pariskunnalla on kolme lasta.
Aiheesta muualla

Thomas Calabro Internet Movie Databasessa. (englanniksi)
http://www.soapsworld.de/soaps/melroseplace/bios/bios.php?name=calabro%5Bvanhentunut+linkki%5D
Taylor McKessie

Taylor McKessie on kuvitteellinen hahmo High School Musical -elokuvissa. Taylor, kympin tyttö ja East High'n älyköiden kuningatar, tunnetaan oppilasneuvoston, kemian kerhon ja Tieteen kymmenottelun joukkueen johtajana. Tutustuttuaan Gabriella Monteziin hän tajusi lopulta, että älykkökin voi pitää hauskaa monenlaisten ihmisten kanssa. Fiksuna Tyttönä Taylor voitti ennakkoluulonsa ja sai paljon uusia ystäviä. Hän ei toki ole unohtanut Tieteen kymmenottelussa omaksumaansa kilpailuhenkisyyttä - ehkä se on jopa auttanut häntä ymmärtämään erään tietyn koripalloilijan ajatusmaailmaa. Lukion viimeisellä luokalla Taylor on pitänyt huolta abien kiireisistä aikatauluista ja osallistunut vuosikirjan toimitustyöhön. Taylorin parhaat ystävät ovat Gabriella Montez ja Chad Danforth. Taylor menee opiskelemaan Yalen yliopistoon. Taylor haaveilee huippupoliitikon urasta.
Haapalampi (Kannonkoski)

| Haapalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  63°02′34″N, 25°21′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskupuro:  Kalapuro Vuosjärveen 
Järvinumero:  14.441.1.006
Mittaustietoja
Pinnankorkeus:  108,1 m  
Pituus:  230 m  
Leveys:  90 m  
Rantaviiva:  0,473 km  
Pinta-ala:  1,174 ha  
Tilavuus:  0.000020 km³ 
Keskisyvyys:  1,7 m  
Suurin syvyys:  2,9 m  
Saaria:  ei saaria 
 fiHaapalampi 
Haapalampi  on Keski-Suomessa Kannonkoskella  Vuoskosken lähellä sijaitseva lampi.
Maantietoa

Lampi on 230 metriä pitkä, 90 metriä leveä, ja sen pinta-ala on 1,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 19 900 kuutiometriä. Sen keskisyvyys on 1,7 metriä ja suurin syvyys on 2,9 metriä. Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Vuosjärven alueeseen (14.441) se kuuluu. Lammen vedenpinnan korkeus on 108,1 metriä mpy.
The Batman (soundtrack)

| The Batman: Original Motion Picture Soundtrack Michael Giacchino |
| --- | --- | --- |

Soundtrack-albumin tiedot
 Julkaistu: 2022-2-2525. helmikuuta 2022
 Tyylilaji: elokuvamusiikki
 Kesto: 115.59
 Levy-yhtiö: WaterTower
Michael Giacchinon muut julkaisut
| Spider-Man: No Way Home 2021 | The Batman: Original Motion Picture Soundtrack 2022 | Jurassic World: Dominion 2022 |
Singlet albumilta The Batman
 ”The Batman” Julkaistu: 21. tammikuuta 2022  ”The Riddler” Julkaistu: 4. helmikuuta 2022  ”Catwoman” Julkaistu: 17. helmikuuta 2022
The Batman: Original Motion Picture Soundtrack on supersankarielokuvan The Batman (2022) soundtrack-albumi. Kappaleet on säveltänyt Michael Giacchino. Albumi julkaistiin WaterTowerin kautta 25. helmikuuta 2022, viikko ennen elokuvan julkaisua.
Kappaleet

Kaikki sävellykset Michael Giacchino.
| The Batman: Original Motion Picture Soundtrack |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Can’t Fight City Halloween | 4.04 |  |  |  |  |  |  |  |
| 2. | Mayoral Ducting | 2.34 |  |  |  |  |  |  |  |
| 3. | It’s Raining Vengeance | 4.31 |  |  |  |  |  |  |  |
| 4. | Don’t Be Voyeur with Me | 2.38 |  |  |  |  |  |  |  |
| 5. | Crossing the Feline | 1.46 |  |  |  |  |  |  |  |
| 6. | Gannika Girl | 2.30 |  |  |  |  |  |  |  |
| 7. | Moving in for the Gil | 4.23 |  |  |  |  |  |  |  |
| 8. | Funeral and Far Between | 1.45 |  |  |  |  |  |  |  |
| 9. | Collar ID | 1.15 |  |  |  |  |  |  |  |
| 10. | Escaped Crusader | 2.44 |  |  |  |  |  |  |  |
| 11. | Penguin of Guilt | 3.44 |  |  |  |  |  |  |  |
| 12. | Highway to the Anger Zone | 5.19 |  |  |  |  |  |  |  |
| 13. | World’s Worst Translator | 3.34 |  |  |  |  |  |  |  |
| 14. | Riddles, Riddles Everywhere | 1.54 |  |  |  |  |  |  |  |
| 15. | Meow and You and Everyone We Know | 5.18 |  |  |  |  |  |  |  |
| 16. | For All Your Pennyworth | 2.38 |  |  |  |  |  |  |  |
| 17. | Are You a Kenzie or a Can’t-zie? | 5.45 |  |  |  |  |  |  |  |
| 18. | An Im-purr-fect Murder | 3.48 |  |  |  |  |  |  |  |
| 19. | The Great Pumpkin Pie | 2.22 |  |  |  |  |  |  |  |
| 20. | Hoarding School | 4.55 |  |  |  |  |  |  |  |
| 21. | A Flood of Terrors | 4.29 |  |  |  |  |  |  |  |
| 22. | A Bat in the Rafters, Pt. 1 | 4.33 |  |  |  |  |  |  |  |
| 23. | A Bat in the Rafters, Pt. 2 | 6.42 |  |  |  |  |  |  |  |
| 24. | The Bat’s True Calling | 3.05 |  |  |  |  |  |  |  |
| 25. | All’s Well That Ends Farewell | 2.41 |  |  |  |  |  |  |  |
| 26. | The Batman | 6.47 |  |  |  |  |  |  |  |
| 27. | The Riddler | 5.01 |  |  |  |  |  |  |  |
| 28. | Catwoman | 3.03 |  |  |  |  |  |  |  |
| 29. | Sonata in Darkness | 12.11 |  |  |  |  |  |  |  |
|  |  | 115:59 |  |  |  |  |  |  |  |
Muut kappaleet

Giacchinon sävellysten lisäksi elokuvassa kuullaan myös Nirvanan ”Something in the Way”, jota käytettiin elokuvan markkinoinnissa, Franz Schubertin ”Ave Maria”, Ludwig van Beethovenin ”Pianokonsertto nro 5”, Patrick Toppingin ja Kevin Saundersonin ”Frisk”, Corvadin ”Tesla”, Baauerin ”Hot 44”, Peggy Goun ”Troop” ja ”Darkroom”, Henry Purcellin ”Dido’s Lament”, Gabriel Faurén ”Requiem”, Al Martinon ”I Have But One Heart” sekä Dean Martinin ”Volare”.
Harry Smith

DH Smith
Harry Smith (s. 2. elokuuta 1985) on kanadalainen showpainija, joka paini World Wrestling Entertainmentissa nimellä David Hart Smith. Hän myös paini aiemmin vuonna 2007 WWE:n päärosterissa nimellä DH Smith. Hänet erotettiin WWE:stä elokuun 5. päivänä 2011.
Painitiedot

Paininimet: David Hart Smith, DH Smith, Harryr Smith, Black Assassin
Pituus: 1,96 m
Paino: 110 kg
Ikä: 25 vuotta
Syntymäpaikka: Calgary, Alberta, Kanada
Asuinpaikka: Calgary, Alberta, Kanada
Painidebyytti: 2000
WWE Debyytti: 2007
Lopetusliike: Running Powerslam, Saito Suplex, Sharpshooter
Lempinimet: The Canadian Bulldog, The Bulldog
Sisääntulomusiikit

Rule, Britannia! (2007)
Jim Johnstonin tekemä "New Foundation" (2009-2010)
Chris Goulstonin tekemä "Attitude" (2010 -)
1 kerta wwe unifide champions
Haapasaaren kirkko

| Haapasaaren kirkko |
| --- | --- |

Sijainti:  Kotka
Koordinaatit:  60°17′22.8″N, 027°11′49.2″E
Seurakunta:  Kotka–Kymin seurakunta
Rakentamisvuosi:  1858–1859
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Haapasaaren kirkko on puukirkko Kotkan ulkosaaristossa Haapasaaressa. Kirkko rakennettiin vuosina 1858–1859 Intendentinkonttorin suunnitelmien mukaan. Rakennusmestarina toimi Jeremias Laavu. Haapasaaren kirkko sijaitsee paikalla, jossa on ollut jo aikaisemmin rukoushuone. Rakennus kuuluu Kotka–Kymin seurakunnan tiloihin ja on käytössä ainoastaan kesäisin.
Haapasaaren kirkko on päätytornillinen pitkäkirkko, jossa torni sijaitsee sisäänkäynnin yllä. Kirkkosali on yksilaivainen ja sitä kattaa puuholvaus. Istumapaikkoja on noin 250. Alttaritaulun "Jeesus ja lapsi" on maalannut Frans Lehtinen. Kirkossa on puusta veistetty krusifiksi, joka on luultavasti peräisin vanhasta rukoushuoneesta. Kirkon kellotapulissa on kaksi kelloa, joista pienempi on saatu 1870 Haapasaaren lähellä haaksirikkoutuneesta Jenny-nimisestä purjelaivasta.
Kuvia

Kirkko sisältä
Kirkkolaiva
Kirkko länsipäädystä kuvattuna
Aiheesta muualla

Kuvia tai muita tiedostoja aiheesta Haapasaaren kirkko Wikimedia Commonsissa
Hans Denck

| Hans Denk> Henkilötiedot |
| --- | --- |
Syntynyt: Baijeri
Kuollut: 1527 Basel, Sveitsi
Johann (Hans) Den(c)k (kuollut 1527 Basel, Sveitsi) oli saksalainen radikaali anabaptisti uskonpuhdistuksen ajoilta.
Elämä

Denk kirjautui Ingoldstadtin yliopistoon vuonna 1517, ystävystyi Johannes Oecolampadiuksen kanssa ja työskenteli jonkin aikaa myös Andreas Cratanderin kanssa Baselissa. Syksyllä 1523 Oecolampadiuksen suosituksesta Denk nimitettiin Sebalduksen koulun rehtoriksi Nürnbergiin, ja tapasi siellä Thomas Müntzerin, jolloin hän tuli ensimmäisen kerran kosketuksiin anabaptismin kanssa. Hänestä tuli Münzerin innokkas seuraaja, ja hän saarnasi zwinglilaista näkemystä ehtoollisen vertauskuvallisuudesta. Hänet karkotettiin kaupungista tammikuussa 1524, mutta hän pysähtyi Augsburgiin vuonna 1525 oltuaan lyhyen aikaa Sankt Gallenissa, ehkä myös Mulhousessa Elsassissa, kastatti siellä itsensä uudestaan ja yhdessä anabaptistien johtajan Balthasar Hubmaierin kanssa hän nosti sikäläisen seurakunnan joksikin aikaa anabaptismin keskukseksi.
Kun Urbanus Rhegius ja muut saarnaajat syrjäyttivät hänet, Denk meni Strasbourgiin Ludwig Hetzerin luo ja auttoi häntä Vanhan testamentin profeettojen saksankielisessä käännöksessä, joka sai myös Martti Lutherin tunnustuksen. Joulukuussa 1526 pidetyssä julkisessa väittelyssä, jossa Martin Bucer syytti Denkiä harhaoppista tämän kiistettyä syntien merkityksen hänet karkotettiin kaupungista. Denk vaelsi kaupungista toiseen Pfalzissa, Nürnbergissä, Augsburgissa ja Baselissa, jonne hän sai jäädä loppuelämäkseen Oecolampadiuksen avulla.
Joachim Vadian kehui Denkin loistavaa lahjakkuutta, Rhegius ylisti häntä ja Bucer kutsui häntä "anabaptistien paaviksi". Hänen mystisen oppinsa mukaan ihmisen sisäinen valo ja sana tekevät Raamatun ulkoisen sanan ja sakramentit hurskaalle tarpeettomaksi. Kristus on hänelle esikuvana, jonka seuraaminen johtaa Kristuksen kaltaiseksi tulemiseen. Hän kiisti lapsikasteen ja puolusti oppia yleisestä sovituksesta. Denkiä syytettiin myös kolminaisuusopin kieltämisestä.
Harry Sinden

Harry Sinden vuonna 1975.
Harry James Sinden (s. 14. syyskuuta 1932, Kingston, Ontario, Kanada) on entinen jääkiekkoilija, joka loi urheilijauran jälkeen uran Boston Bruinsin NHL-seuran toimitusjohtajana, valmentajana ja puheenjohtajana. Hän valmensi myös Kanadan joukkuetta vuoden 1972 Summit Seriesissä.
Saavutuksia ja palkintoja

Squaw Valleyssa hopeaa 1960
Hockey Hall of Famessa vaikuttajana
IIHF Hall of Famessa pelaajana
Aiheesta muualla

Sinden Legends of Hockeyssa
Profiili Boston Bruinsin sivuilla (Arkistoitu – Internet Archive)
Thomas C. Jerdon

Thomas C. Jerdon
Thomas Claverhill Jerdon (1811–1872 Norwood) oli englantilainen luonnontieteilijä: lääkäri sekä eläin- ja kasvitieteilijä.
Jerdon opiskeli Edinburghin yliopistossa. Hän sai apulaiskirurgin viran Itä-Intian komppaniassa Intiassa, ja myöhemmin pääkirurgin viran Madrasin alueella.
Hän alkoi kerätä lintuja kohta saavuttuaan Intiaan, ja lähetti kokoelmansa William Jardinelle määritettäväksi, mutta kun lähetys lopulta saapui Jardinelle Skotlantiin, olivat koit tuhonneet kokoelman. Sen jälkeen Jerdon luotti omiin määrityksiinsä, ja julkaisi Madras Journal of Literature and Science julkaisussa luettelonsa Intian linnuista A Catalogue of the Birds of the Indian Peninsula vuosina 1839–1840. Luettelo käsitti 420 lajia eli lähes kaksi kertaa niin monta kuin aikaisemmin W. H. Sykesin julkaisema lista.
1852 hänet promovoitiin kirurgiksi ja hän sai siirron 4. kevyeen ratsuväkiosastoon, joka majaili Intian keskiosissa. Jerdon palveli Narmadassa ja Saugorissa vuoden 1857 kapinan aikana. Rauhan palattua hän matkusti Darjeelingiin. Myöhemmin hänet siirrettiin Intian kuvernementtiin, missä hän sai rauhassa kirjoittaa käsikirjoituksensa Intian selkärankaisista. 1868 julkaistiin osat linnuista ja nisäkkäistä, ja matelijoita käsittelevä käsikirjoitus lähti kustantajalle. 28. helmikuuta 1868 hän erosi palveluksesta ja matkusti lomalle Assamiin. Toukokuussa 1868 hän palasi Englantiin. Hänen kuoltuaan koevedokset matelijoista vedettiin pois. 1874 Sotheby's, Wilkinson ja Hodge huutokauppasivat useita näistä koevedoksista ja niiden mukana Jerdonin alkuperäisiä maalauksia matelijoista.
Jerdonin päätyö oli The Birds of India (1862–1864), missä hän esittelee yli 1 000 lajia kahdessa osassa, joista toinen osa oli vielä jaettu kahteen niteeseen. Tämä työ oli omistettu lordi Canningille ja lordi Elginille, jotka avustivat epävarmassa julkaisuhankkeessa. Hän kirjoitti myös teokset Illustrations of Indian Ornithology (1844), The Game Birds and Wildfowl of India (1864) ja Mammals of India (1874). Jerdon oli laajasti kiinnostunut luonnosta, ja hänen kirjoituksensa käsittelivät niin kasveja, muurahaisia, sammakkoeläimiä, matelijoita, lintuja kuin nisäkkäitä.
Jerdon kuvaili ja nimesi suuren määrän lintuja, muun muassa kenttäkerttusen.
Kirjoituksia

Jerdon, T. C. 1840 Cuculus himalayanus sp. n. Madras J. Literature and Science 11: 12-13
Jerdon, T. C. 1842 Cuculus venustus sp. n. Madras J. Literature and Science 13: 140
Jerdon, T. C. 1847 Illustrations of Indian Ornithology 1036 (4. syyskuuta 1847)
Jerdon, T. C. 1851 A catalogue of the species of ants found in southern India. Madras J. Lit. Sci. 17: 103-127
Jerdon, T. C. 1853 Catalogue of Reptiles inhabiting the Peninsula of India. J. Asiat. Soc. 153
Jerdon, T. C. 1854 A catalogue of the species of ants found in southern India. Ann. Mag. Nat. Hist. (2)13: 45-56
Jerdon, T. C. 1863 The Birds of India. Volume I 1857 (30. toukokuuta 1863)
Jerdon, T. C. 1864 The Birds of India. Volume II, Part I 1895 (20. helmikuuta 1864)
Jerdon, T. C. 1864 The Birds of India. Volume III 1931 (29. lokakuuta 1864)
Jerdon, T. C. 1870 Notes on Indian Herpetology. P. Asiatic Soc. Bengal March 1870: 66-85
Jerdon, T. C. 1874 The mammals of India: natural history. John Wheldon, London.
Hatsuo Royama

| Hatsuo Royama> Henkilötiedot |
| --- | --- |
Syntynyt: 31. maaliskuuta 1948 (ikä 76) Gyōda
Kansalaisuus:   Japani
Kyokushin-ottelija
Lempinimi:  Low Kick Royama
Aktiivisena:  1973–1979
Painoluokka:  avoin
Seura(t):  Kyokushin-kan International Honbu
Vyöarvo:  9. dan
| Mitalit> Maa:   Japani.Miesten kyokushin karate.World Open  | Mitalit> Maa:   Japani.Miesten kyokushin karate.World Open  | Mitalit> Maa:   Japani.Miesten kyokushin karate.World Open  | Maa:   Japani> Miesten kyokushin karate. |
| --- | --- | --- | --- |
|  Hopeaa | Tokio 1975 | avoin |  |
| Japanin mestaruuskilpailut  | Japanin mestaruuskilpailut  | Japanin mestaruuskilpailut  |  |
|  Kultaa | Tokio 1973 | avoin |  |
|  Pronssia | Tokio 1974 | avoin |  |
Hatsuo Royama (jap. 盧山 初雄, s. 31. maaliskuuta 1948 Gyōda) on japanilainen karateka, joka perusti Kyokushin-kan International Honbu -liiton. Hän voitti aktiiviurallaan Kyokushinissa MM-hopeaa ja kerran Japanin mestaruuden. Royama perusti oman Kyokushinin tyylisuunnan 2002, jonka johdossa hän oli huhtikuuhun 2022 saakka.
The Chaos Engine

| The Chaos Engine |
| --- | --- |
Kehittäjä:  Bitmap Brothers
Julkaisija:  Renegade Software
Suunnittelija:  Simon Knight, Eric Matthews
Taiteilija:  Daniel Malone
Säveltäjä:  Farook Joi, Haroon Joi, Richard Joseph
Ohjelmoija:  Stephen Cargill, Mike Montgomery
Julkaistu:  AmigaEU helmikuu 1993
Lajityyppi:  Shoot 'em up
Pelimuoto:  yksinpeli, kaksinpeli
Alusta:  Amiga, Amiga CD32, Atari ST, MS-DOS, RISC OS, Sega Mega Drive, Super Nintendo Entertainment System
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK    : 
The Chaos Engine (myös nimellä Soldiers of Fortune) on Bitmap Brothersin kehittämä ampumapeli, jonka Renegade Software on julkaissut vuonna 1993 Amigalle ja Atari ST:lle. Peli on julkaistu myöhemmin muille alustoille sekä päivitetty versio AGA-piirisarjaa käyttäville Amiga-tietokoneille.
Pelille on julkaistu jatko-osa The Chaos Engine 2.
Pelistä on julkaistu uusintaversio (remake) vuonna 2013 Linuxille, Mac OS X:lle ja Windowsille.
Pelaaminen

Grafiikaltaan viktoriaaniseen aikaan sijoittuvassa Steampunk-henkisessä pelissä Kaaoskone (Chaos Engine) on riistäytynyt hallinnasta. Tavoitteena on tuhota Kaaoskone ja sen vapauttama elukka-armeija. Kaaoskoneen taustalla on Baron Fortesque niminen keksijä, joka on joutunut itse keksintönsä valtaamaksi.
Pelaaminen > Hahmot

Pelihahmoja on kuusi erilaista, ja heillä on erilaiset kyvyt. Esimerkiksi laserpyssyä käyttävä saarnaaja on nopea mutta haavoittuva, ratatyöläinen taas on hidas, mutta kestää enemmän osumia. Muut hahmot ovat ominaisuuksiltaan keskivertoa edustavat palkkasotilas (mercenary), ja rosvo (brigand), ryökäle (thug) taas on järkälemäinen hahmo ja herrasmies (gentleman) on verrattain hintelä. Konsoliversiossa saarnaaja on korvattu tiedemiehellä, jolta on poistettu papinkaulus.
Pelaaminen > Pelimaailma

Pelin jaksot ovat sokkeloisia, ja niissä on sähköpylväitä, "nodeja", jotka pitää aktivoida uusien reittien avautumiseksi. Lisäksi kulta-avaimien avulla voi päästä uusiin paikkoihin. Erilaisia ongelmakohtia ja salareittejä jaksoihin on laitettu runsaasti. Viholliset ovat mutanttimaisia ja useimmiten jonkinlaisia orgaanisen olennon ja mekaanisen koneen risteytymiä. Pelimaailmoja on neljä ja ne koostuvat niin ikään neljästä eri tasosta. Maailmat ovat metsä, työpajat, kartano ja viemärit. Jokaisen jakson jälkeen pääsee kauppaan, josta voi jaksoista keräämillään rahoilla parantaa hahmon ominaisuuksia ja aseita. Jokaisen hahmon perusaseen lisäksi pelissä voi käyttää esimerkiksi erilaisia pommeja. Viimeisen tason lopussa on vastassa Chaos Engine itse.
Vaikutteet

Pelin kehittäjät ovat ottaneet vaikutteita kirjasta The Difference Engine.
Vastaanotto

Peli sai Pelit-lehdessä suuret kehut Piiran veljeksiltä.[lähde? ]
Amiga Format -lehti antoi pelille arvosanaksi 92% Amiga CD32 -version arvostelussa.
CU Amiga -lehti antoi pelille arvosanaksi 88% Amiga CD32 -version arvostelussa.
Aiheesta muualla

Soldiers of Fortune MobyGamesissa (englanniksi)
Chaos Engine, The Hall of Light -sivustolla (englanniksi)
Chaos Engine, The Hall of Light -sivustolla (englanniksi)
Chaos Engine, The Hall of Light -sivustolla (englanniksi)
Hannes Heikkinen

Johannes (Hannes) Heikkinen (12. lokakuuta 1892 Oulu – 28. huhtikuuta 1940 Oulu) oli suomalainen opettaja ja kirjailija.
Heikkinen pääsi ylioppilaaksi 1912 Oulun suomalaisesta klassillisesta lyseosta ja valmistui filosofian kandidaatiksi 1915. Hän toimi historian ja suomen kielen lehtorina Oulussa ja Joensuussa.
Teoksia

Nykyajan kulttuurikriisi : yliopisto- y. m. kulttuurikysymyksiä.   Otava 1921
Elon leikkiä ja taistelua : kertomuksia.   Otava 1921